open-index/open-wikipedia-markdown huggingface dataset:
Varaždinska županija

**Varaždinska županija** se nalazi na sjeverozapadu Hrvatske. Sjedište županije je Varaždin.

## Historija 
Varaždin, srednjovjekovno naselje u 12. vijeku, pretvoreno je u slobodan kraljevski grad početkom 13. vijeku. Sredinom 16. vijeka kulturno, političko i trgovačko središte, od 1595. sjedište Slavonske krajine. Od 1756. do 1776. Varaždin je bio glavni grad Hrvatske.

## Županijska uprava 
## Administrativna podjela 
Županija je podijeljena na 6 gradova i 22 općine.

*Gradovi:

*Općine:

## Geografija 
## Stanovništvo 
thumb|300px|Starosna piramida Varaždinske županije prema popisu stanovništva iz 2011. g.

## Privreda 
Najzastupljeniji oblici industrije u Varaždinskoj županiji su tekstilna industrija, ljevaonica, prehrambena i drvna industrija.

## Kultura 
Varaždin se ubraja u najljepše i najočuvanije barokne cjeline u Hrvatskoj (Stari grad, gradska vjećnica). Grad posjeduje muzej, pozorište i fakultet. U njemu se održava i muzički festival Varaždinske barokne večeri od 1971.

## Također pogledajte 
* Dvorac Opeka

## Reference 
## Vanjski linkovi 
* Službena stranica županijaa 
* Dnevne novosti i raspored događanja iz Varaždinskog županijaa
* Regionalni tjednik - informativni portal

Kategorija:Županije u Hrvatskoj
Kategorija:Varaždinska županija
.me

**.me** je najviši Internet domen za Crnu Goru.

## Historija 
U sastavu Savezne Republike Jugoslavije i Srbije i Crne Gore, Crna Gora je koristila domen **cg.yu**. Nakon osamostaljenja Republika Crna Gora je od Međunarodne asocijacije za standarde zatražila novu dvoslovnu i troslovnu skraćenicu. Za troslovnu dvoslovnu skraćenicu izabran je nastavak **mne**, a dvoslovnu **me** koja je ujedno i internet domen. Skraćenice **cg**, odnosno **cgr** su odbijene zato što ih upotrebljava Republika Kongo.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.
* http://www.domain.me/

Kategorija:Crna Gora
M
Bobby Charlton

**Sir Robert Charlton**, CBE, (11. oktobar 1937 – 21. oktobar 2023) bio je engleski nogometaš, osvajač titule svjetskog prvaka 1966. i evropski nogometaš godine, te rekorder po broju golova za englesku nogometnu reprezentaciju. Većinu klupske karijere proveo je u Manchester Unitedu. Tu je bio poznat po napadačkom instinktu i snažnim dalekometnim udarcima.

Prvu utakmicu u prvom sastavu Manchester Uniteda imao je 1956. i kroz iduće 2 sezone osigurao je svoje mjesto u prvom sastavu, a u tom vremenu preživio je i minhensku avionsku nesreću 1958. Nakon što je Unitedu pomogao osvojiti prvenstvo 1965. godine, s reprezentacijom Engleske je 1966. osvojio svjetsko prvenstvo i još jedno prvenstvo s Unitedom naredne godine. Charlton je 1968. kao kapiten Uniteda postigao 2 gola u finalu Kupa evropskih šampiona, koji je Manchester United i osvojio. Manchester je napustio 1973. i postao trener-igrač u Preston North Endu, ali kad je uvidio da posao trenera nije za njega, otišao je nakon godinu dana.

Nakon pozicije direktora Wigan Athletica, na kojoj je bio duže vrijeme, otišao je u Manchester United, gdje je postao član vijeća direktora 1984. godine.

## Reference
## Vanjski linkovi
*
*Bobby Charlton na ifhof.com
*Bobby Charlton na weltfussball.de

Kategorija:Rođeni 1937.
Kategorija:Umrli 2023.
Kategorija:Biografije, Ashington
Kategorija:Engleski nogometaši
Kategorija:Engleski nogometni treneri
Kategorija:Nogometaši Manchester Uniteda
Kategorija:Nogometaši Preston North Enda
Kategorija:Nogometaši Waterford Uniteda
Kategorija:Nogometaši Perth Azzurrija
Kategorija:Nogometaši Blacktown Cityja
Kategorija:Igrači na Svjetskom prvenstvu u nogometu 1958.
Kategorija:Igrači na Svjetskom prvenstvu u nogometu 1962.
Kategorija:Igrači na Svjetskom prvenstvu u nogometu 1966.
Kategorija:Igrači na Evropskom prvenstvu u nogometu 1968.
Kategorija:Igrači na Svjetskom prvenstvu u nogometu 1970.
485.

Godina **485.** (**CDLXXXV**) bila je redovna godina koja počinje u utorak u julijanskom kalendaru. U svoje vrijeme je bila poznata kao **Godina konzulstva Memija bez kolege** (ili, rjeđe, '*godina 1238. *Ab urbe condita'''''). Oznaka 485. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
## Rođeni 
## Umrli 
## Reference 
## Vanjski linkovi
Antoni van Leeuwenhoek

**Anton van Leeuwnhoek** (*Antoni van Levenhuk*, Delft, 24. oktobar 1632 - Delft, 27. august 1723) bio je nizozemski brusač stakla.

Anton van Leeuwnhoek je 1673. napravio mikroskop kojim je predmete mogao povećavati do 250 puta. Leeuwnhoek se smatra prvim istraživačem protozoe, ljudskih spermatozoida, bakterija i crvenih krvnih ćelija (1674-1684). Protozoe je izučavao u vezi sa tropskim oboljenjima, uključujući malariju. Pronašao je da su bakterije uzročnik kolere i tetanusa. Poslije njegove smrti u svijetu je ostalo 247 mikroskopa, od kojih se sedam i dan danas koriste, jedan čak sa rezolucijom od 2 mikrometra.

## Reference 
Kategorija:Nizozemski izumitelji
Kategorija:Biografije, Delft
Kategorija:Rođeni 1632.
Kategorija:Umrli 1723.
Ed Gein

mini|Ed Geinov uništeni nadgrobni spomenik
**Edward Theodore Gein** (27. august 1906. - 26. juli 1984.),
jedan od najozloglašenijih američkih serijskih ubica.

Optužen je za dva ubistva. Bizarna i morbidna priroda njegovih zločina je šokirala svijet.
Rođen je u državi Wisconsin. Otac mu je bio nasilni, nezaposleni alkoholičar, a majka fanatični protestant. Nije imao prijatelja, i samo je išao u školu. Vani se nije igrao.
Majka ga je umalo udavila uhvativši ga kako masturbira u kadi. Imao je i nekrofilskih sklonosti. Ubio je Bernice Worden i Mary Hogan. Izvukao se ludilom, a ostatak života, od 1968. do smrti proveo je u bolnici. Umro je 1984. u 78. godini od zatajenja pluća.

## Reference 
## Vanjski linkovi 
* https://books.google.ba/books?id=2AZePgAACAAJ&redir_esc=y

Gain, Ed
Željko Komšić

**Željko Komšić** (rođen 20. januara 1964) bosanskohercegovački je političar i osnivač Demokratske fronte. Član je predsjedništva Bosne i Hercegovine iz reda hrvatskog naroda nakon pobjede na općim izborima 2022. godine. Na općim izborima 1. oktobra 2006. po prvi put je izabran za člana predsjedništva BiH iz reda hrvatskog naroda kao kandidat Socijaldemokratske partije BiH.

## Rani život
Rođen 20. januara 1964. godine, Komšić je završio Pravni fakultet Univerziteta u Sarajevu i Školu za inostranu službu na Univerzitetu Georgetown u Washingtonu. Napadom Vojske Republike Srpske na Sarajevo priključio se Armiji RBiH, te je dobio vojno odlikovanje Armije RBiH, Zlatni ljiljan.

## Politički angažman
Nakon rata uključio se aktivno u politički život BiH. 2000. godine je izabran za načelnika općine Novo Sarajevo u Sarajevu, a 2001. godine postao je prvi ambasador BiH u Srbiji i Crnoj Gori. Na lokalnim izborima 2004. godine direktnim glasanjem je izabran za još jedan mandat načelnika općine Novo Sarajevo, a na toj funkciji je ostao do oktobarskih izbora 2006, kada je izabran za člana predsjedništva Bosne i Hercegovine.

Sredinom 2012. godine napušta članstvo u Socijaldemokratskoj partiji Bosne i Hercegovine, da bi 7. aprila 2013. godine bio jednoglasno izabran za prvog predsjednika stranke Demokratska fronta (DF) na Osnivačkoj skupštini održanoj u Sarajevu. Ponovo je izabran 12. septembra 2015. za predsjednika Demokratske fronte na Prvom kongresu stranke od njenog osnivanja.

## Reference
## Vanjski linkovi
*
*Intervju za hrvatske novinare nakon oktobarskih izbora 2006.
*Intervju u Oslobođenju, 7. oktobar 2006.

                                                                    

Kategorija:Rođeni 1964.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački političari
Kategorija:Političari Federacije Bosne i Hercegovine
Kategorija:Političari Socijaldemokratske partije Bosne i Hercegovine
Kategorija:Političari Demokratske fronte
Kategorija:Predsjedavajući Predsjedništva Bosne i Hercegovine
Kategorija:Ambasadori Bosne i Hercegovine‎
Kategorija:Vojnici Armije Republike Bosne i Hercegovine
Kategorija:Dobitnici vojnog odlikovanja *Zlatni ljiljan*
Kategorija:Političari iz Sarajeva
Crna rijeka (Željeznica)

**Crna rijeka** je lijeva pritoka Željeznice, koja pripada slivu rijeke  Bosne. 

Crna rijeka izvire između padina Jahorine i Trebevića.  Nastaje spajanjem  dva potoka: Duboki potok i jedan neimenovani, a oba izviru  na nadmorskoj visini od oko 1320 m.

Voda ove rijeke je izuzetno čista tako da je planirano njeno korištenje u svrhu snabdjevanja Sarajeva vodom za piće, izgradnjom brane i postrojenja te priključenjem na vodovodnu mrežu.
Sličan projekat je planiran i na rijeci Bijeloj, lijevoj pritoci Željeznice koja utiče nekoliko kilometara nizvodno od ušća Crne rijeke. Oba projekta su od izuzetnog značaja za snabdjevanje Sarajeva pitkom vodom, ali po cijenu uništenja dva najljepša riječna i prirodna revira šireg područja grada Sarajeva.

## Reference 
## Također pogledajte 
* Željeznica (rijeka)
* Trnovo

Kategorija:Rijeke u Bosni i Hercegovini
Kuhanje

mini
**Kuhanje** je vrsta termičke obrade namirnica pri čemu se toplota na namirnice prenosi preko vode ili druge tečnosti. Namirnica je uronjena u tečnost. Razlika između blanširanja i kuhanja je u dužini izlaganja namirnica toploti. Kuhanjem dio hranjivih materija iz namirnica prelazi u tečnost u kojoj se namirnice kuhaju, pa time tečnost dobija ukus od namirnica koje su upotrebljene.

## Reference 
## Vanjski linkovi 
Kategorija:Kulinarstvo
Pečenje

mini|Pečenje
**Pečenje** je postupak termičke obrade namirnica, najčešće mesa. Pečenje se vrši na suho pri velikim temperaturama sa mogućim dodatkom masnoće.

Namirnice se trebaju staviti u jako zagrijanu pećnicu ili odgovarajuću posudu da bi došlo do brzog stvaranja korice na površini namirnice koja sprječava gubitak tečnosti iz unutrašnjosti. Time se bolje čuvaju važne prehrambene materije iz namirnica. U kasnijem postupku temperatura se smanjuje do završetka procesa pečenja.

## Reference 
## Vanjski linkovi 
* 
* 
* 
* 
* 
* 

Kategorija:Kulinarstvo
Shakira

220px|mini|desno|Shakira na 24. dodjeli Latin Grammy nagrada (2023.)
**Shakira Isabel Mebarak Ripoll** (rođena 2. februara 1977), kolumbijska je pop pjevačica i kantautorica.

## Karijera 
Svoje vokalne sposobnosti pokazuje kroz rock, latino i orijentalnu muziku prateći to trbušnim plesom. Rođena je u Barranquilli (Kolumbija), tako da joj je maternji jezik španski, a pored navedenog govori još i engleski i portugalski, a donekle se služi francuskim, italijanskim, katalonskim i arapskim jezikom. Prva dva albuma su slabije prodavana, tako da nije bila poznata izvan Kolumbije, da bi je njen album iz 1995. godine, *Pies descalzos* odlično prošao u Španiji i Latinskoj Americi. Godine 1998. izdaje novi album *Donde estan los ladrones?*, koji je prodat u deset miliona kopija širom svijeta.

Svoj prvi album na engleskom jeziku *Whenever, Wherever*, izdala je 2001. godine i njime je postigla uspjeh i na području država drugih govornih područja. Shakira se dva puta vratila na top 10 liste albuma 2005. Izdala je Fijación Oral, Vol. 1 u junu te godine, nakon čega slijedi Oral Fixation na engleskom jeziku, Vol. 2 u novembru. Fijación Oral, Vol. 1 je Shakiri donijela drugi Grammy, ovoga puta za najbolji latino rock/alternativni album, dok je engleski album proizveo čudovišni hit "''Hips Don't Lie''".

Na velikim turnejama, Shakira je objavila dva koncertna albuma: Live 2007. i Oral Fixation Tour 2008. godine. U julu 2009. objavila je novi singl "She Wolf" sa istoimenog studijskog albuma. Album je dostigao 15. mjesto na Billboard top-listi 2009. godine, a postao je platinasti 2010. godine. Otprilike u isto vrijeme, njen hit "Waka Waka" sa Sale el Sol iz 2010. postao je tematska pjesma za Svjetsko prvenstvo u fudbalu 2010. godine. Ubrzo nakon toga, sada već globalna superzvijezda krenula je na turneju kako bi promovirala svoj album. Do januara 2016. video za "Waka Waka" je pregledan više od milijardu puta.Shakira je 1997. godine osnovala fond 'Pies Descalzos Foundation', u okviru kojeg se nalaze specijalne škole za siromašnu djecu širom Kolumbije.

## Reference 
Kategorija:Kolumbijski pjevači
Grb Sjeverne Makedonije

mini|desno|Grb Sjeverne Makedonije
mini|desno|Prijedlog grba Makedonije. Nacionalni simbol Makedonaca.
**Grb Sjeverne Makedonije** usvojen je u Narodnoj skupštini 16. novembra 2009, a zamijenio je dotadašnji grb koji je imao crvenu petokraku zvijezdu u vrhu. Opis grba Sjeverne Makedonije je sljedeći: "Grb sačinjava vijenac od klasja žita, duhana i maka, povezan trakom sa narodnim ornamentom. U centralnom prostoru nalaze se planine, rijeke, jezera i sunce; a gdje se spajaju klasovi. Ovo predstavlja bogatstvo naše zemlje, borbu i slobodu".

Grb je prvobitno usvojen 1946. godine, a nakon osamostaljenja Sjeverne Makedonije ovaj grb je zadržan, ali je legalizovan "Zakonom o državnim simbolima Republike Makedonije".

## Historijski grbovi 

File:Coat_of_arms_of_Macedonia_1340.jpg|Grb Makedonije (1340)
File:Coat of arms of Macedonia 17th century.png|Grb Makedonije (17. stoljeće)
File:Coat_of_arms_of_Macedonia_1595.jpg|Grb Makedonije (1595)
File:Coat of arms of Macedonia 1614.jpg|Grb Makedonije (1614)
File:Coat_of_arms_of_Macedonia_1694.png|Grb Makedonije (1694)
File:Coat of Arms of Macedonia from Stemmatographia by Hristofor Zhefarovich (1741).jpg|Grb Makedonije (1741)
File:Coat_of_arms_of_Macedonia_1620.jpg|Grb Makedonije (1620)
File:Macedonian lion, 1620, stylized.svg|Stlizovan makedonski grb iz 1620.

## Također pogledajte 
* Zastava Sjeverne Makedonije
* Grb Kraljevine Jugoslavije

## Reference 
Sjeverna Makedonija
Kategorija:Sjeverna Makedonija
Poljski jezik

**Poljski jezik** (pol. *język polski*) je službeni jezik Republike Poljske i jedan od službenih i radnih jezika Evropske unije. Zajedno s češkim, slovačkim, kašupskim, lužičkosrpskim i drugim jezicima čini grupu zapadnoslavenskih jezika.

## Fonologija 
### Samoglasnici 
Poljski jezik ima 8 samoglasnika.

### Suglasnici 
Poljski ima 27 suglasničke foneme i 2 polusamoglasnika.

## Pismo 
Poljski koristi latinicu.

Sljedeća tablica prikazuje slova poljske latinice, glasove poljskog jezika i njihove približne bosanske ekvivalente:

## Također pogledajte 
* Slavenski jezici
* Slaveni

## Literatura 
* Julije Benešić - "Hrvatsko-poljski rječnik" Zagreb 1949.
* Milan Moguš, Neda Pintarić - "Poljsko-hrvatski rječnik" Zagreb 2002.

## Vanjski linkovi 
* Polish 101  
* Wikipedia na poljskom jeziku 
* sjp.pwn.pl Poljski rječnik 
* Gramatika poljskog jezika  

Kategorija:Slavenski jezici
Kategorija:Zapadnoslavenski jezici
Kategorija:Lehitski jezici
Kategorija:Poljska
Kategorija:Jezici u Poljskoj
Anatole France

**Anatole France** (Pariz, 16. april 1844. - Saint-Cyr-sour-Loire, 12. oktobar 1924.), pravo ime *Jacques Anatole François Thibault*, francuski književnik.

Rođen u obitelji poznatog pariskog knjižara, rano ulazi u svijet knjiga, među kojima će kao književnik i bibliotekar provesti sav svoj život. Alfred Dreyfusova afera, u kojoj se oštro založio za reviziju procesa, znači prekretnicu u njegovu životu i stvaranju - izlazi iz knjiške izolacije, pristupa socijalistima i prelazi na ideološki angažiranu književnost.

U prvom radoblju svog književnog rada France je prije svega estet i deletant, te objavljuje stihove u duhu Parnasa, impresionističke kritike i romane, u kojima, bez obzira tretira li savremenu (*"Zločin Silvestra Bonnarda"*, 1881.) ili historijsku tematiku  (*"Thais"*, 1890, *"Pečenjarnica kraljice Pédauque"*, 1893. i dr), dominira skepticizam i esteticizam.

Nakon Dreyfusove afere daje oštru društvenu kritiku u *"Savremenoj historiji"* i u nizu filozofsko-satiričkih romana (*"Otok pingvina"*, 1908, *"Bogovi žeđaju"*, 1912., *"Pobuna anđela"*, 1914.). Napisao je i nekoliko djela autobiografskog karaktera (*"Knjiga moga prijatelja"*, 1885., *"Mali Pierre"*, 1918. i dr.).

Mada nije nikad postigao široku popularnost, France je bio jedan od najistaknutijih književnika na razmeđu vijekova i glas svijesti svoje generacije, a skepticizmom, duhovitošću i ironijom, rafiniranim smislom za ljepotu i izvanrednim stilom, privlači i danas intelektualnu književnu publiku.

Dobitnik je Nobelove nagrade za književnost za 1921. godinu.

## Djela 
* "Crveni ljiljan" 
* "Život u cvatu" 
* "Zločin Silvestra Bonnarda"
* "Pečenjarnica kraljice Pédauque"
* "Savremenoj historiji"
* "Knjiga moga prijatelja"
* "Mali Pierre"
* "Pobuna anđela"
* "Otok pingvina"
* "Bogovi žeđaju"

Kategorija:Dobitnici Nobelove nagrade za književnost
Kategorija:Francuski pisci
Kategorija:Članovi Francuske akademije
Kategorija:Biografije, Pariz
Kategorija:Rođeni 1844.
Kategorija:Umrli 1924.
Likvidnost

**Likvidnost** je sposobnost uravnoteženja između kratkoročnih platežnih mogućnosti s jedne strane i kratkoročnih obveza s druge strane. Likvidnost treba promatrati kroz pritjecanje sredstava od naplate potraživanja.
U nultoj vremenskoj jedinici likvidan je samo novac. Ako se vrijeme produžava u okviru likvidnosti obuhvata se sve više i više finansijskih oblika onako kako oni dospijevaju. Ukoliko je ovaj period duži utoliko je i iznos likvidnih sredstava veći. Likvidnost je sposobnost preduzeća da izmiruje sve svoje dospjele obaveze u dogledno vrijeme, bez kašnjenja.

## Također pogledajte 
*Kamata

## Reference 
## Vanjski linkovi 
Kategorija:Ekonomski pojmovi
François Mitterrand

**François Maurice Adrien Marie Mitterrand** (26. oktobar 1916 – 8. januar 1996) bio je francuski političar i državnik, prvi socijalista koji je vršio dužnost predsjednika Francuske od 1981. do 1995. godine. U Drugom svjetskom ratu bio je jedan od vođa francuskog Pokreta otpora, a od 1971. vođa Socijalističke partije.

## Vanjski linkovi
*Institut François Mitterrand

Kategorija:Rođeni 1916.
Kategorija:Umrli 1996.
Kategorija:Francuski političari
Kategorija:Francuski predsjednici
Kategorija:Andorski kneževi (laici)
Kategorija:Biografije, Jarnac
Prženje

mini|desno|250px|Prženje piletine
**Prženje** je postupak termičke obrade pri čemu namirnice izlažemo jakoj temperaturi u plitkoj posudi ili na roštilju sa malo ili nimalo masnoće. Izlaganjem jakoj temperaturi dolazi do brzog zatvaranja pora na površini namirnica pa time sprečavamo gubitak tečnosti (a time i važnih sastojaka) iz unutrašnjosti namirnica čime postižemo da pržene namirnice ostanu mekane i sočne.

Pržimo najčešće meso, ali i druge vrste namirnica.
Prženje u principu traje kratko pa je time izlaganje namirnica toploti kratkotrajno čime postižemo minimalan gubitak hranjivih sastojaka, a posebno vitamina.

## Također pogledajte 
* Pečenje

Kategorija:Kulinarstvo
William Bateson

**William Bateson** (Whitby, 8. august 1861. - London, 8. februar 1926.), engleski biolog

Jedan je od osnivača genetike. Istražujući tok nasljeđivanja, potvrdio je Mendelova otkrića i primjenio ih na životinjama. U djelu *"Građa za izučavanje varijacija"* istaknuo je ideju o diskontinuitetu varijacija. Smatrao je da je raznolikost živih bića posljedica raščlanjivanja genotipova, pri čemu se gube geni, tako da su prvobitni organizmi imali veće razvojne mogućnosti od savremenih. Evouluciju je tumačio isključivo hibridizacijom. Formulirao je novu teoriju o razvoju kičmenjaka.

Kategorija:Britanski biolozi
Kategorija:Engleska
Kategorija:Biografije, Whitby
Kategorija:Rođeni 1861.
Kategorija:Umrli 1926.
Petrijeva zdjelica

mini|**Petri-zdjelica**
**Petrijeva zdjelica** ili **Petri zdjelica** je plitka prozirna staklena ili plastična cilindarska zdjelica koju biolozi koriste u promatranju raznih kultura bakterija i drugih mikroorganizama na posebno pripravljenim hranjivim podlogama. Ime je dobila po njemačkom bakteriologu Juliusu Richardu Petriju (1852. - 1921.) koji ju je izumio 1877. dok je radio kao asistent kod Roberta Kocha.

Kategorija:Laboratorijsko posuđe
Kategorija:Mikrobiologija
Kategorija:Njemački izumi
Yves Montand

**Ivo Livi**, poznatiji kao **Yves Montand** (13. oktobar 1921 – 9. novembar 1991), bio je francuski šansonijer i glumac.

Montand je porijeklom Italijan, sin siromašnih italijanskih emigranata koji su se pred naletom fašizma 1924. nastanili u Marseilleu. Karijeru započinje u lokalu *Alcatraz* u Marseilleu, gdje 1938. pjeva pjesme Treneta, Chevaliera, Fernandela te kaubojske pjesme i drugo. Nakon burnih ratnih godina stigao je u Pariz i 1944. upoznao Édith Piaf koja ga je skrenula s dotadašnjeg repertoara i odgajala kao šansonijera, ubrzo jednog od najvrsnijih druge polovine 20. vijeka. Iako samo interpret pjesama, bio je kompletna nadahnuta ličnost — glumac, plesač, pjevač i zabavljač. Njegov šarm, ljepota i dubina interpretacije te zanosni temperament ostali su do danas nenadmašni. Njegov ugodan glas i perfektan scenski nastup, te interpretacija uvijek vrlo kvalitetnih pjesama doista su ga pretvorili u pravu instituciju francuske šansone.

Recital u *L`Étoileu* 1946. bio je pravom prekretnicom u njegovom životu. Trajao je neprekidno sedam sedmica i bio je pravi trijumf muzičkih pozornica. Bio je to njegov prvi samostalni nastup, a već od 1953. do 1954. pravi svoje slavne šansonijerske predstave *One Man Show*, u kojima ga niko neće nadmašiti. Osim ležernosti i zabavnog karaktera jednog Chevaliera, Montand na scenu unosi i onu najvažniju komponentu šansone, kvalitetu teksta i nadahnutu interpretaciju pjesnika. Godine 1946. susreo se sa slavnim režiserom Marcelom Carnetom i pjesnikom Jacquesom Prévertom, što će biti još jednim prijelomnim dogođajem u životu. Postat će sjajan filmski glumac i najsuptilniji interpret poezije u šansoni. Nenadmašne su mu interpretacije Jacquesa Préverta (*Barbara, Les feuilles mortes*).

Godine 1949. upoznaje glumicu Simone Signoret koja će mu ubrzo postati ženom i biti s njim do kraja života. Nakon što je 1965. izdao posljednji album i 1968. trijumfalno nastupio u Olympiji, napustio je muzičku scenu, kao što je to godinu dana prije (1967.) načinio Jacques Brel i potpuno se posvetio filmu.

## Vanjski linkovi 
* 

Kategorija:Rođeni 1921.
Kategorija:Umrli 1991.
Kategorija:Francuski glumci
Kategorija:Francuski pjevači
Češki jezik

mini|Primjer štampanog češkog jezika iz 1846.
**Češki jezik** (*na češkom:* **čeština** ili **český jazyk**) je službeni jezik 10,5 miliona stanovnika Češke. Najveća je češka dijaspora u Sjedinjenim Američkim Državama, a procjenjuje se da ih ondje ima oko 0,5 miliona. U ostalim dijelovima Amerike i u pojedinim evropskim zemljana broj im ne prelazi nekoliko desetaka hiljada.

Specifičnost je današnjega češkog jezika postojanje jasne razlike između pisanog (*spisovný jazyk*) i govornog jezika (*obecná čeština*) koji se upotrebljiva u neslužbenoj i poluslužbenoj usmenoj komunikaciji. Kao jedan od najstarijih evropskih književnih jezika, češki je još od srednjeg vijeka predmet brojnih opisa, počevši od Jana Husa, preko J. A. Comeniusa, J. Dobrovskoga pa do Praškoga lingvističkog kruga u 20. vijeku. Historija se češkog jezika dijeli na četiri razdoblja: **pračeški** (od kraja 10. do sredine 12. vijeka), **staročeški** (od sredine 12. do 15. vijeka), **srednjočeški** (od 16. do 18. vijeka) i **novočeški** (19. i 20. vijekovi).

Iz staročeškog su razdoblja posvjedočena samo imena i glose u latinskim tekstovima te čehizmi u staroslavenskim tekstovima. Od druge polovine 13. vijeka započinje procvat češke književnosti. U vrijeme Jana Husa jezik je demokratiziran brojnim pučkim izrazima, a u doba humanizma i renesanse obogaćen i brojnim tuđicama i posuđenicama, na što je reagirao puristički pokret u vrijeme baroka. Tek je u vrijeme nacionalnoga preporoda u 19. vijeku (obrozeni) ponovno uspostavljena ravnoteža.

## Češko pismo 
Češko je pismo latinica koja je od Husova vremena proširena dijakritičkim znakovima: **"háček"**-kvačica, koji označava mehkoću (palatalnost) suglasnika i **"čárka"**-crtica koja označuje dužinu samoglasnika. Osim kvačice i crtice, postoje i treći znak, apostrof koji se piše direktno uz malo slovo d ili t: **d**' odnosno **t**', su umekšani suglasnici **d** odnosno **t** te su u određenoj mjeri izgovorom slični suglasnicima **đ** odnosno **ć**. Velika takva slova pišu se s kvačicom. Od Jana Husa u češkom je preostao samo jedno slovo sastavljeno od više znakova a to je **ch**, što se čita **h**.

Češka je grafija bitno utjecala na Gajevu reformu hrvatske latinice.
## Češki alfabet 
## Vanjski linkovi 
* Wikipedia na češkom jeziku 
* češki rječnik 
* Český národní korpus 
* Čeština pro cizince 
* Češki jezik - online course 


Kategorija:Jezici u Češkoj
Kategorija:Zapadnoslavenski jezici
Mehmed Pargan

**Mehmed Pargan** (Zvornik, 1971-), bosanskohercegovački književnik i novinar

Mehmed Pargan rođen je 1971. godine u Zvorniku, a od 1990. godine živi u Tuzli.

Radio je u periodu 1995-2010. kao novinar u političkoj reviji «Slobodna Bosna» iz Sarajeva, a objavljivao je u desetak dnevnih, sedmičnih i mjesečnih novinskih izdanja, kao i u književnim časopisima. U periodu od 2010. do 2013. radi u BMG Bosanska medijska grupa Tuzla, gdje je angažiran kao urednik izdanja ove kuće. Osnivač je i urednik prvog bosanskohercegovačkog portala za turizam www.vodic.ba. Suosnivač mjesečnika "Dijaspora" koji izlazi od 2005. do 2010. u St. Louisu.

Bio je urednik u radio-stanicama «Radio Glas Drine», Zvornik i «Radio Kameleon», Tuzla, te sedmičnika «Narodne novine», koji je također izlazio u Tuzli.

Do sada je objavio knjige poezije «U potrazi za beskonačnim», «Na tragu svjetlosti» i «Pjesme zemlje i tla». Piše prozu, a autor je i knjige drama «U ime naroda», koja je izašla u izdanju Bosanke riječi iz Tuzle. Autor je knjige «Umjetnički i stari zanati u Bosni i Hercegovini», zatim kapitalnog djela "Tradicija Bosne i Hercegovine - zanati" i knjige "Tradicionalno zanatstvo tuzlanske regije sa registrom zanatlija. Priređivač je i glavni urednik knjige Monografija Narodne i univerzitetske biblioteke "Derviš Sušić" Tuzla, u poodu 65 godina postojanja, te urednik brojnih književnih i dokumentarnih izdanja, dokumentarnih filmova i reportaža.

Autor je i priređivač knjiga «Srebrenica – dokumenti o genocidu» i «Bratunac-svjedočanstvo o nekažnjenom genocidu».

Danas živi u Tuzli, i radi kao slobodni novinar i pisac. Izvršni je direktor Udruženja za mir obrazovanje i kreativnost.

## Djela 
* "U potrazi za beskonačnim", poezija, Glas Drine Zvornik, 1998.
* "Na tragu svjetlosti", poezija, IK Sedam Sarajevo, 2000.
*  "Pjesme zemlje i tla", poezija, BMG Bosanska medijska grupa Tuzla, 2013.
* "U ime naroda", drame, Bosanska riječ Tuzla, 2005.
* "Srebrenica – dokumenti o genocidu", 2007., KUD Srednje Podrinje 2004.
* Bratunac-svjedočanstvo o nekažnjenom genocidu", BMG Bosanska medijska grupa, 2012.
* "Stari i umjetnički zanati u Bosni i Hercegovini", IK Hamidović Tuzla, 2012.
* Monografija "Bosanski kulturni centar Tuzla", BMG Bosanska  medijska grupa Tuzla, 2015.
* "Tradicija Bosne i Hercegovine - zanati", BMG Bosanska medijska grupa Tuzla, 2016.
* "Tradicionalno zanatstvo tuzlanske regije sa registrom zanatlija", BMG Bosanska medijska grupa Tuzla, 2017.
* Monografija Doma za djecu bez roditeljskog staranja Tuzla, 2017.
* "Grad u cvatu magnolije", roman, BMG Bosanska medijska grupa Tuzla, 2018.
Priređivač i glavni urednik knjige Monografija Narodne i univerzitetske biblioteke "Derviš Sušić" Tuzla, u poodu 65 godina postojanja.

Kategorija:Bosanskohercegovački pisci
Kategorija:Bosanskohercegovački novinari
Kategorija:Biografije, Zvornik
Kategorija:Rođeni 1971.
Symphony X

**Symphony X** je ime američkog benda iz New Jerseyja. Bend je 1994. osnovao gitarist Michael Romeo. Po žanru spadaju u progresivni metal, ali njihov zvuk sadrži i elemente power i simfoničnog metala.

## Sastav 
### Trenutni članovi 
* Russell Allen – vokal
* Michael Romeo – gitara
* Michael Pinnella – klavijatura
* Michael Lepond – bas
* Jason Rullo – bubnjevi

### Bivši članovi 
* Rod Tyler – vokal
* Thomas Miller – bas
* Thomas Walling – bubnjevi

## Diskografija 
* *Symphony X* (1994)
* *The Damnation Game* (1995)
* *The Divine Wings of Tragedy* (1997)
* *Twilight in Olympus* (1998)
* *Prelude to the Millennium* (1998)
* *V – The New Mythology Suite* (2000)
* *Live on the Edge of Forever* (snimak uživo, 2001)
* *The Odyssey* (2002)
* *Paradise Lost* (2007)
* *Iconoclast* (2011)
* *Underworld* (2015)

## Vanjski linkovi 
* Službeni sajt

Kategorija:Američke grupe progresivnog metala
Catherine Deneuve

**Catherine Deneuve** (fon. Katrin Denev) (rođena 22. oktobra 1943) francuska je glumica koja je dobila priznanje za svoju glumu povučenih, tajanstvenih ljepotica radeći sa raznim režiserima, uključujući Luisa Buñuela i Romana Polanskog. Imala je dvanaest nominacija za nagradu Cesar.

Deneuve se prvi put istaknula u filmu Jacquesa Demyja Kišobrani Cherbourga snimljenog 1964. Nakon toga pojavila se u filmu Polanskog Odbojnost, Buñuelovim Ljepotica dana i Tristana. Dobitnica je dvije nagrade César za najbolju glumicu za njene uloge u filmu Françoisa Truffauta Posljednji metro i filmu Indokina Régisa Wargniera. Također je imala nominaciju za Oscara za najbolju glavnu žensku ulogu za film *Indokina* i nominaciju za BAFTA-u za film *Ljepotica dana*. Njeni ostali poznatiji filmovi su Glad, Place Vendome, Ples u tami i 8 žena. 2008 pojavila se u svom stotom po redu filmu, Božićna priča.

## Reference 
Kategorija:Rođeni 1943.
Kategorija:Živi ljudi
Kategorija:Biografije, Pariz
Kategorija:Francuske glumice
Kategorija:Dobitnici Nagrade "Stanislavski"
Blud

**Blud** je izraz koji označava nemoralna seksualna razmišljanja ili radnje. Obično se koristi za opisivanje kriminalnih radnji u kojima je neka vrsta seksualne aktivnosti zabranjena. Često se koristi kao pridjev za pornografiju ali ne i za nepornografska prikazivanja seksa i seksualnih tema. Bludom se također ponekad opisuje seksualni odnos osoba koji nisu predhodno ušli u bračnu zajednicu.

## Religijsko stanovište 
### U kršćanstvu 
U Pavlovim poslanicama navedena su mnoga upozorenje za vjernike koji upražnjavaju različite oblike seksa izvan braka. Prva poslanica Korinćanima navodi *bijeg od seksualnog nemorala* i navodi odrasle osobe i *one koje su seksualno nemoralni* među one koji *čine grijehe...i koji neće naslijediti kraljevstvo Božije*.

### U islamu 
Islam strogo zabranjuje seks između muškarca i žene prije braka, kao i seks izvan braka (*zinaluk*).

## Reference 
## Vanjski linkovi 
*Dr. Enes Ljevaković, *Blud i prostitucija u svjetlu islamskog učenja i šeriatskopravnih propisa*, "GLASNIK RIJASETA IZ-e u BiH", br. 11-12, 2003. god.

Kategorija:Etika
Luciano Pavarotti

**Luciano Pavarotti** (Modena, Italija, 12. oktobar 1935. - Modena, 6. septembar 2007) bio je italijanski tenor.

Pored José Carreras i Plácido Domingo pripadao je čuvenoj pjevačkoj trojci: *"tri tenora"*.

## Biografija 
Poticao iz muzičke porodice. Prije nego što se počeo baviti muzikom, bavio se pedagogijom i želio je biti učitelj. To je i radio pune dvije godine na *Scuola delle Magistrale*. Godine 1956. odlučuje postati pjevač i počinje uzimati časove pjevanja kod Arrigo Pola u Modeni a kasnije i kod Ettore Campogalliani u Mantaui.

Debitovao je 1961. u Reggio nell'Emilia i pobjeđuje na internacionalnim muzičkim takmičenjima. Prvi javni nastup van Italije je imao u Beogradu. Na to slijede pozivi različitih italijanskih, holandskih (Amsterdam) kao i drugih operskih kuća (Beč, Zürich).

Radio je u Sjedinjenim Američkim Državama i Australiji u saradnji s Joan Sutherlandom 1965. Sljedeće godine debitovao je na milanskoj Skali, nakon čega su uslijedili angažmani u prestižnim opernim kućama u Barceloni, Parizu, Londonu i New Yorku.

U Philadelphiji je osnovao takmičenje za mlade pjevače 1981, nakon čega je postepeno smanjivao broj svojih nastupa uživo. Ovaj trend nije važilo za televizijske nastupe, koji su se čak povećavali. TokomSvjetskog fudbalskog prvenstva 1990. zajedno sa Joséom Carrerasom i Plácidom Domingom, formirao je pjevački trio pod nazivom „Tri tenora“.

Lucianove pjevačke partnerke su osim Joan Sutherland bile i Montserrat Caballé, Ileana Cotrubas, Kiri Te Kanawa, Maria Chiara i Mirella Freni.

U ulozi režisera, debitovao je 1988. u venecijanskoj operi (*La Favorite* od Gaetano Donizetti).

Proglašen je UN-ovim ambasadorom mira 1998, koristeći svoj status za podizanje svesti o temama poput AIDS-a, dječjih prava, urbanih slumova i siromaštva. Tokom svog humanitarnog rada sakupio je značajna sredstva koja su usmerena u humanitarne svrhe, zbog čega mu je dodeljena UN-ova Nansen medalja, koja se svake godine dodeljuje pojedincima ili grupama za pomoć izbjeglicama. U Mostaru je 21. decembra 1997. otvorio Muzički centar "Pavarotti".

Umro je od raka gušterače 6. septembra 2007, u Modeni.

## Reference 
## Vanjski linkovi 
* Zvaninčni sajt 
* Luciano Pavarotti 
* https://archive.org/details/Pavarotti_Friends_Together_For_The_Children_Of_Bosnia

Kategorija:Italijanski operski pjevači
Kategorija:Tenori
Kategorija:Rođeni 1935.
Kategorija:Umrli 2007.
Kategorija:Biografije, Modena
George H. W. Bush

**George Herbert Walker Bush** (12. juni 1924 – 30. novembar 2018) bio je 41. predsjednik SAD-a (1989–1993). Prethodno je bio potpredsjednik SAD-a, američki ambasador u Ujedinjenim narodima (1971–1973), kao i direktor CIA-e.

Dolazi iz Republikanske stranke, kao i njegov sin. Ostao je upamćen po vojnim akcijama koje je SAD preduzela protiv Iraka (*Pustinjska oluja*).

Njegov sin je George W. Bush, 43. predsjednik SAD-a. Drugi sin, Jeb Bush, bio je guverner Floride od 1999. do 2007.

## Reference 
## Vanjski linkovi
*

Kategorija:Rođeni 1924.
Kategorija:Umrli 2018.
Kategorija:Amerikanci porijeklom iz Engleske
Kategorija:Amerikanci porijeklom iz Njemačke
Kategorija:Amerikanci porijeklom iz Nizozemske
Kategorija:Američki političari
Kategorija:Članovi Republikanske stranke (SAD)
Kategorija:Biografije, Houston
MTV

**MTV** (prije **Music Television**) jest privatni kanal koji ekskluzivno emitira samo muzičke spotove. Prvi MTV kanal pojavio se u SAD-u 1981. godina na potrebu dijela gledalaca za muzičkim spotovima.

Povremeno emitira i animirane serije, kao što su Daria, Beavis and Butthead i Downtown.

Sjedište MTV-ija nalazi se u New Yorku. MTV je svoj program počeo da emituje 1. augusta 1981. godine i prvobitno je bio zamišljen da emituje muzičke spotove. Danas MTV i dalje emituje određen broj muzičkih spotova, uglavnom u noćnom terminu, dok većinu dnevnog programa zauzimaju reality show emisije, namijenjene prevashodno tinejdžerima.

Od samog početka emitovanja MTV je imao snažan uticaj na muzičku industiju u Americi. Mnogi izvođači su počeli da dosta ulažu u vizuelni prikaz pjesama kroz muzičke spotove, a njihovim vjernim slušaocima MTV je postao glavna stanica gdje se mogu informisati o novim izdanjima, gledati spotove, događaje i vijesti iz svijeta popularne muzike. MTV je tako postao dio popularne kulture 1980-tih, i stvorio nov termin zvani video-jockey (VJ) koji su ponijeli voditelji koji su najvavljivali spotove i prezentovali vesti sa svetske muzičke scene.
Grupe i pjevači koji su se promoviali kroz MTV su, između ostalih: Adam Ant, Blondie, Eurythmics, Culture Club, Motley Crue, Split Enz, Prince, Ultravox, Duran Duran, Van Halen, Bon Jovi, RATT, Def Leppard, The Police, i The Cars.

## Također pogledajte 
* Plešimo zajedno

## Vanjski linkovi 
* Zvanični sajt

Kategorija:MTV
Kategorija:Skraćenice
Kategorija:Američke TV-stanice
Kategorija:TV-stanice osnovane 1981.
Case modding

mini|Primjer "case moddinga"
**Preuređivanje računarskog kućišta** () jeste računarski izraz za mijenjanje računarskog kućišta. 
U modding spada mijenjanje svijetala, bočne stranice, i bojanje.
Najjednostavniji mod predstavljaju svjetla, i najviše se koriste neonska svjetla koje se mogu kupiti u različitim bojama. Također, i LED diode koje ne svijetle baš jako ali su zato dugotrajne, su jako popularne.

BOČNA STRANICA:
Sve što modate iznutra nema svrhe ako se to nevidi, zato tu je mod koji će vaše kučište učinit puno ljepšim. Moddanje se izvodi tako da se izreže stranica u željeni oblik te se stavi pleksiglass ili staklo. Međutim tu nije kraj zašto nebi malo staklo izgravirali pa napravili neki logo koji vam se sviđa, sve se to lahko obavi s alatom zvanim Dreamel. Ako vam je to teško za početak možete kupit već gotove prozore i sl.

BOJENJE:
O bojenju se nema reći, svako ko je ikada bojao s sprejom zna da to nije teško. Najviše se boja kučište izvana ali i unutra, te miševi, tipkovnice pa čak i monitori. Onaj ko je vidio Air brush zna da je to puno teže od bojanja sprejom ali zato i puno ljepše.

O tome se da još dosta pričati, danas je to jako popularan hobi pa je po tome i napravljen super web stranica Cro-modding uz kojoj ćete naučiti sve što vas zanima o moddingu.

Kategorija:Kućište
Progresivni rok

**Progresivni rock** (skraćenice *prog rock*, *prog* ili *progrock*) je podžanr rock-a, koji se pojavio kasnih 1960-ih, doživio klimaks popularnosti 1970-ih, a kao muzička forma nastavlja do dana današnjeg.

Muzičari progresivnog rocka odbacuju ograničenja popularne muzike i pokušavaju stvoriti muziku ozbiljnog slušanja, u kojoj se često ubacuju elementi jazza i klasične muzike, kao i folka.

Glavna imena progresivnog rocka su grupe iz 1970-ih: Jethro Tull, Yes, Genesis, Pink Floyd, Emerson, Lake & Palmer (ELP), Rush, Gentle Giant i King Crimson.

## Karakteristike progresivnog rocka 
* Dugačke kompozicije, ponekad preko 20 minuta sa kompleksnim melodijama i harmonijama. 
Genesisova "Supper's Ready" je duga 23 minute, a "Thick as a Brick" od Jethro Tulla 44 minute! 
* Mnoge pjesme u progresivnom rocku su napravljene od manjih djelova koji bi mogli biti samostalne pjesme. 
Singl "Soon" od Yes-a, na primjer, je petominutni dio od pjesme "The Gates of Delirium," koja je duga preko 20 minute. 
* Tekstovi pjesama često pokrivaju tematike kao što su naučna fantastika, fantazija, historija, religija, rat, mentalno stanje i literatura. 
* Konceptualni albumi, u kojima je tema ili priča istražena kroz cijeli album, se nazivaju i "rock opere" 
* Instrumenti koji su rijetki u rock muzici, koriste se često u progresivnom rocku i progresivnom metalu: fluta, sintisajzer, klavir, sitar i melotron. 
* Povremeno se koriste horovi , bilo originalni ili simulirani. 
* Solaže za svaki instrument. 
* Korištenje pasaža iz klasične muzike. Na primjer, Emerson, Lake and Palmer su uvrstili pasaže od Coplanda, Bartóka, Mussorgskog i drugih.

*In the Court of the Crimson King* grupe King Crimson, objavljen u oktobru 1969, često se smatra prvim albumom progresivnog rocka. Imao je sve elemente žanra: dugačke i artikulisane pjesme, neregularne ritmove, eksperimentalno korištenje instrumenata i naslovnice albuma inspirisane fantazijom ili umjetnošću.

## Također pogledajte 
* Progresivni metal
* Heavy metal

## Vanjski linkovi 
* Prog Archives
* Gibraltar Encyclopedia of Progressive Rock
* Strawberry Bricks - Timeline of Progressive Rock
* Dutch Progressive Rock Page
* MusicMoz Directory - Progressive Rock
* Italian Progressive Rock

Kategorija:Rok-muzika
Kategorija:Američki rok-žanrovi
Kategorija:Američki muzički stilovi
Kategorija:Britanski rok-žanrovi
Kategorija:Britanski muzički stilovi
Kategorija:Žanrovi progresivne muzike
Kategorija:Progresivni rok
Hannah Arendt

Johanna **Hannah Arendt** (Linden, Hannover, 14. oktobar 1906. - New York, 4. decembar 1975.), njemačka filozofkinja.

Odrasta u socijaldemokratskoj asimiliranoj židovskoj porodici u Königsbergu. Između 1924. i 1929. studira filozofiju, teologiju i grčki jezik kod Martina Heideggera i Rudolfa Butmanna u Marburgu, kod Edmunda Husserla u Freiburgu i kod Karla Jaspersa u Heidelbergu. Promovirala je 1928. kod Jaspersa na temu *Pojam ljubavi kod Augustina*.

1929. seli u Berlin, gdje se udaje za publicista Günthera Sterna, koji kasnije stiče slavu kao filozof pod pseudonimom Günther Anders. Razvodi se 1937.

Gestapo je hapsi 1933., a Arendt bježi u Francusku. Do 1940. godine djeluje kao socijalna radnica u raznim židovskim organizacijama. Članica World Zionist Organization (do 1943). Započinje prijateljstvo s Walterom Benjaminom. 1940. se udaje za Heinricha Blüchera. 1941. seli preko Portugala u SAD.

Od 1953. godine drži predavanja na Princetonu, Harvardu, na New School, Brooklyn College u New Yorku i na University of California, Berkeley. Od 1961. izvještava sa suđenja Adolfu Eichmannu u Jeruzalemu. Od 1963. je profesor na University of Chicago, profesor na New School for Social Research u New Yorku, "Gifford Lectures" na University of Aberdeen. Umire 4. decembra 1975. u svom stanu u New Yorku.

"Bez sumnje je sposobnost djelovanja najopasnija od svih ljudskih sposobnosti i mogućnosti."

## Djela 
* On Violence (1970) (dt. 1970: Macht und Gewalt) 
* Ljudi u mračnim vremenima (1968.)(dt. 1989: Menschen in finsteren Zeiten) 
* A Report of the Banality of Evil (dt. 1964: Eichmann in Jerusalem) 
* On Revolution (1963) (dt. 1963: Über die Revolution) 
* The Human Condition (1953) (dt. 1960: Vita Activa oder Vom tätigen Leben)
* The Origins of Totalitarianism (1951) (dt. 1955: Elemente und Ursprünge totaler Herrschaft)

## Reference 
## Vanjski linkovi 
* https://web.archive.org/web/20090310122550/http://www.newschool.edu/nssr/subpage.aspx?id=18664
* http://www.iep.utm.edu/a/arendt.htm
* http://www1.yadvashem.org/yv/en/holocaust/insights/video/arendt_eichmann.asp?WT.mc_id=wiki 
* http://books.google.ba/books/about/Ljudi_u_mra%C4%8Dnim_vremenima.html?id=Fr1SAAAACAAJ&redir_esc=y
* http://www.worldcat.org/title/ljudi-u-mracnim-vremenima/oclc/455920534

Kategorija:Njemački filozofi
Kategorija:Biografije, Linden
Kategorija:Rođeni 1906.
Kategorija:Umrli 1975.
Viktoria Faust

**Viktoria Faust** jest pseudonim hrvatske spisateljica horor romana Sanje Petriške.

## Biografija 
Rođena je 12. jula 1972. u Požegi, u Zagreb seli 1996, dok od 2003. živi u Samoboru.

Prvi roman *U anđeoskom liku zvijeri* objavila je 2000. Nastavak *"Neizgovorena priča" objavljuje 2004, te * *"Smrtno Uplašen" 2005*. 

## Djela 
## Nagrade 
Tri puta je nagrađivana od čega prvi puta nagradom *Gaia*, osječkog SF kluba za dostignuća 1998./1999, a 2001. i 2003. nagradom SFera.

## Reference 
Kategorija:Rođeni 1972.
Kategorija:Hrvatski pisci
Kategorija:Biografije, Požega (Hrvatska)
Amiga OS

**Amiga OS**, također poznat i kao **Amiga Workbench** je operativni sistem koji se koristi na računarskoj porodici Amiga.
Svojom pojavom 1985. godine izazvao je pravu senzaciju zbog napredih mogućnosti koje je sadržavao. Svojedobno vrlo napredan, no danas pomalo nagrižen novijim operativnim sistemima. Odlikuje se izuzetno malim zahtjevima, velikom brzinom izvršavanja, zbog čega ga se ponekad greškom smatra operativni sistem u pravom vremenu, te naprednim multitaskingom. 

## Verzije 
* Kickstart/Workbench 1.0, 1.1 (Amiga 1000)
* Kickstart/Workbench 1.2, 1.3 (Amiga 500, Amiga 1500, CDTV Amiga 2000),
* Kickstart/Workbench 2.1 (Amiga 600, Amiga 600D, Amiga 3000)
* Kickstart/Workbench 3.0/3.1 (Amiga 1200, Amiga 4000).
* AmigaOS 3.5, 3.9
* AmigaOS 4.0

## Reference 
## Vanjski linkovi 
* English Amiga Board, forum za korisnike Amiga računara 
* Back To The Roots  - mnogo legalnog Amiga softvera 
* WinUAE, najbolji emulator Amiga računara za Windows operativni sistem 
* Amiga Forever, legalni paket s AmigaOS,programima itd. 

Kategorija:Operativni sistemi
Shenzhou 5

mini|200p|desno|Modul Shenzhou 5
**Shenzhou 5** je bila prva kineska svemirska letjelica sa ljudskom posadom. U letjelici se nalazio prvi kineski taikonaut Yang Liwei. Kina je letjelicu lansirala 15. oktobra 2003. godine u 09:00 sati (03:00 sati UTC) sa lansirnog centra Jiuquan u provinciji Gansu.

Letjelica je u orbitu lansirana uz pomoć rakete "CZ-2F". Nakon 14 krugova oko Zemlje na 343 kilometra visine, letjelica je sletila u Srednjoj Mongoliji 16. oktobra u 06:23 sati (00:23 sati UTC). Cijeli let je trajao 21 sat i 23 minute.

## Reakcije 
Uspjeh misije je odjeknuo širom cijelog svijeta. Između ostalog je američki State Department pozdravio je ulazak Kine u uski krug zemalja koje su sposobne poslati ljude u Svemir.

## Također pogledajte 
* CNSA

## Vanjski linkovi 
* http://space.com/missionlaunches/
* http://www.astronautix.com/articles/couzhou5.htm
* Spacefacts data about Shenzhou 5

Kategorija:Program Shenzhou
Kategorija:Svemirski letovi s posadom
Yang Liwei

mini|Yang Liwei
mini|Astronautsko odjelo Yang Liwei
**Yang Liwei** (kineski: 楊利偉; Huanzhong, Kina, 21. juni 1965) je prvi kineski taikonaut.
Liwei je, 15. oktobra 2004. postao prvi astronaut kojeg je Kina lansirala u svemir, čime je postala treća država koja je samostalno lansirala čovjeka u svemir.

Liwei je rođen u okrugu Suizhong grada Huludao u provinciji Liaoning, u industrijskom kraju sjeveroistočne Kine. Majka mu je bila učiteljica, a otac računovođa. Yangova supruga, s kojom ima sina, je oficir u Kineskoj vojsci.

Yang je sa 18 godina pristupio kineskoj vojsci, gdje je napredovao do čina potporučnika, da bi nakon povratka iz svemira dobio čin do poručnika.
## Reference 
## Vanjski linkovi 
*Shenzhou 5
## Vanjski linkovi 
* http://www.spacefacts.de/bios/international/english/yang_liwei.htm
* http://www.unis.unvienna.org/unis/pressrels/2004/unisbio706.html
* http://www2.chinadaily.com.cn/english/doc/2005-08/20/content_470775.htm

Kategorija:Kineski astronauti
Vukica Mitrović

**Vukica Mitrović Šunja** je narodni heroj. Rođena je 28. decembra 1912. godine na Svetom Stefanu, Crna Gora. Bila je tekstilna radnica. Strijeljana je 17. decembra 1941. godine na Banjici. Za narodnog heroja proglašena 9. maja 1945. godine.

Nakon osnovne škole je završila dva razreda učiteljske škole na Cetinju, ali je školovanje morala da prekine 1932. godine zbog bolesti i selidbe njenih roditelja u Beograd. Kako je njena porodica bila siromašna, nije bila u prilici da nastavi sa školovanjem, već je morala da se zaposli. Prvo je radila kao daktilografkinja a nakon toga kao tekstilni radnik u Beogradu.

Kada je počela da radi, priključila se sindikalnim organizacijama tekstilaca. Članica Komunističku partiju Jugoslavije je postala u oktobru 1933.

Nakon okupacije Kraljevine Jugoslavije, Vukica Mitrović je u Beogradu radila na organizovanju oružane borbe protiv Nijemaca. Lično je bila među organizatorima i izvršiocima niza borbenih akcija u prijestonici. Vukica je također održavala vezu s Jankom Jankovićem u Specijalnoj policiji, a sa majkom Miloša Matijevića organizovala je slanje hrane i uputstva uhapšenim komunistima koji su se nalazili u Specijalnoj policiji. Osim zadataka koje je obavljala za Mjesni komitet KPJ za Beograd i Pokrajinski komitet, u njena zaduženja su ulazili i politički rad i organizovanje rejonskih komiteta Partije u Beogradu.

Dok je sa Davidom Pajićem, 6. oktobra 1941. godine, išla na sastanak Mjesnog komiteta, došlo je do sukoba sa policijom, kom prilikom je teško ranjena i uhvaćena, a David Pajić je ubijen.

Policajci nisu bili svjesni da su uhvatili važnog partijskog aktivistu. U zatvoru je mučena ali nije progovorila, i osuđena je na smrt. U logor na Banjici, prebačena je 16. decembra, a već sutradan je sa grupom komunista streljana. Na streljanje je iznijeta na nosilima jer su joj noge bile polomljene.

Ukazom Predsjedništva Antifašističkog veća narodnog oslobođenja Jugoslavije (AVNOJ), 9. maja 1945. godine, među prvim borcima Narodnooslobodilačke vojske, proglašena je za narodnog heroja.

Mitrović, Vukica
Kategorija:Rođeni 1912.
Kategorija:Umrli 1941.
Kategorija:Jugoslavenski komunisti
Kategorija:Crnogorski komunisti
Kategorija:Biografije, Budva